
Naslov: Olimpijski studio Peking doma vala 202 gostuje po Sloveniji
Napoved za voditelja:

Zaradi epidemije so na Valu 202 že lani pripravili terenski studio in navijaško-rekreativno središče za spremljanje letnih olimpijskih iger v Tokiju. Letos pa so to ponovili še za zimske olimpijske igre, ki potekajo v Pekingu. Tako se danes Valovci že 13. dan javljajo s terena, kjer gostijo številne športnike, trenerje in druge zaslužne za uspehe slovenskih olimpijcev. Ob tem obiskovalcem omogočajo tudi spremljanje iger na velikem ekranu, ti pa se lahko preizkusijo v številnih zabavnih dogodivščinah.

OLIMPIJSKI STUDIO PEKING DOMA VALA 202 GOSTUJE PO SLOVENIJI

GOSTOVALI SO V KRANJSKI GORI, NA KOPAH, VELENJU, CELJU IN  BREŽICAH

PRED REPORTAŽNIM AVTOM  SE LAHKO OBISKOVALCI PREIZKUSIJO V ŠTEVILNIH OLIMPIJSKIH DISCIPLINAH

Iz Brežic Novinar GORAN ROVAN

Snemalec in montažer JOŽE HARTMAN
Val 202 je projekt Peking doma pripravil z Olimpijskim komitejem Slovenije. In v 13 dneh so z njim gostovali že v Kranjski Gori, na Kopah, Velenju, Celju in včeraj in danes v Brežicah, ki so lani postale Evropsko mesto športa.
ANJA HLAČA FERJANČIČ
VODITELJICA VALA 202
»Z Alešom sva navdušena, da so se številni nekdanji olimpijci odzvali najinemu vabilu – Špela Pretnar je prišla, Jure Košir, Alenka Dovžan. Tko, da sva navdušena nad to nekdanjo druščino in seveda tudi športniki, ki prihajajo s Pekinga, se ustavijo v našem terenskem studiu. Gloria Kotnik je že bila tu, pa Urša Bogataj, Nika Križnar, Tim Mastnak in pričakujeva tudi skakalce.«
ALEŠ SMREKAR

VODITELJ VALA 202
»Voditi program je prava poezija, prava pesem vsak dan, ampak potem je treba razmišljati kdo pride naslednji dan, kdo čez dva dneva, čez tri. To je najbolj naporen del, ampak zaenkrat odlično, tako da moram reč, da bomo z lahkoto zdržali.«
Pestro pa je tudi dogajanje pred studiem. 
MIHA ŠVALJ
NOVINAR VALA 202

»Pripravili so same zanimive zadeve za otroke, ki res uživajo. Recimo mini Planica je eden od tistih objektov, kjer otroci mi zdi res najbolj uživajo. Potem je tukaj curling, ki so ga tudi pripravili. In to so res te zadeve, ki vlečejo.«
LEON VOLČANŠEK

»Super. Kok si skoču? Eeee. Je bil rekord skakalnice al ni bil? Je bil, en prej.«
INA FURAR

»Super zabavno, najprej me je blo strah, ampak zdej sem pa super.«
KLARA PŠENIČNIK

»Super, zabavno. Se je blo težko obdržat na smučeh? Ja, malo. In padec, boleč? Ne, ni tko fejst.«
K uspešnosti terenskega studia Vala 202 pa največ pripomorejo letošnji izjemni uspehi naših olimpijcev.
ALEŠ SMREKAR

VODITELJ VALA 202

»Res izjemno. Pravzaprav, to kar se je zgodilo v Pekingu to je tisto, kar smo si vsi skupaj želeli za tale projekt. In ta projekt je bil pravzaprav rešen že na začetku s prvimi kolajnami. Tako da ta dobra volja, dobra energija zagotovo ne bo popustila do zadnjega dne.«
